
1. Iepirkuma priekšmets
1.1. Iepirkuma un līguma priekšmets ir kolorektālā vēža skrīninga izmeklējumi ar laboratorijas imūnķīmijas metodi ar pielāgojamu diagnostisko robežvērtību (FIT) un loģistikas pakalpojumi (turpmāk – Atklāts konkurss) saskaņā ar tehnisko specifikāciju (turpmāk – Tehniskā specifikācija). 
1.2. CPV kodi: 85148000-8 (Medicīniskās analīzes pakalpojumi), 6010000-9 (Autotransporta pakalpojumi).
1.3. Iepirkuma priekšmets nav sadalīts iepirkuma priekšmeta daļās.
1.4. Pretendents drīkst iesniegt piedāvājumu tikai par visu iepirkuma priekšmeta apjomu kopumā atbilstoši Tehniskajā specifikācijā norādītajam.
1.5. Pretendents nedrīkst iesniegt piedāvājuma variantus.
1.6. Līguma izpildes termiņš: 24 (divdesmit četri) kalendārie mēneši no pakalpojuma līguma noslēgšanas brīža vai līdz līguma saistību pilnīgai izpildei. 
1.7. Pēc pakalpojuma līguma  termiņa (24 (divdesmit četru) mēnešu) beigām pretendentam 9 (deviņus) mēnešus ir jānodrošina izsniegto testu apstrāde atbilstoši līguma nosacījumiem.
1.8. Pakalpojuma līguma izpildes vieta ir visa Latvijas Republikas teritorija. 

2. Nosacījumi pretendentu dalībai Atklātā konkursā
Pretendents normatīvajos aktos noteiktajos gadījumos ir reģistrēts Latvijas Republikas Uzņēmumu reģistra komercreģistrā vai līdzvērtīgā komersantu reģistrācijas reģistrā ārvalstīs (ja attiecīgās ārvalsts normatīvie akti šādu reģistrāciju paredz). Saimnieciskās darbības veicējs ir reģistrēts Valsts ieņēmumu dienestā vai attiecīgā reģistrā ārvalstīs atbilstoši attiecīgās valsts normatīvajiem aktiem.
2.2. Pretendentu atlases prasības ir obligātas visiem pretendentiem, kas vēlas piedalīties Atklātā konkursā un iegūt tiesības slēgt pakalpojuma līgumu. Pretendents apzinās, ka jebkurš piedāvājumā iekļautais nosacījums, kas ir pretrunā ar Atklāta konkursa prasībām, var būt par iemeslu piedāvājuma noraidīšanai. 

3. Pretendenta tehniskās un profesionālās spējas: 
Pretendents sniedz medicīnas laboratorijas pakalpojumus atbilstoši Latvijas Republikas normatīvajiem aktiem.
Pretendents atbilst ārstniecības iestādēm un to struktūrvienībām normatīvajos aktos noteiktajām obligātajām prasībām, tajā skaitā ir nodrošinājis medicīnas laboratorijas akreditāciju atbilstoši standartam LVS EN ISO 15189:2013 „Medicīnas laboratorijas. Īpašās prasības attiecībā uz kvalitāti un kompetenci”, tajā skaitā uz piedāvājuma iesniegšanas brīdi akreditācijas sfērā ir iekļauta no cilvēka iegūta bioloģiskā materiāla imunoloģiskā vai imūnķīmiskā testēšana.
Pretendents, lai apliecinātu profesionālo pieredzi, var balstīties uz citu personu iespējām tikai tad, ja šīs personas pakalpojuma līguma izpildes ietvaros sniegs pakalpojumus, kuru izpildei attiecīgās spējas ir nepieciešamas, ja  attiecīgajam pretendentam tiks piešķirtas līguma slēgšanas tiesības.
Pretendents nodrošina, ka pakalpojuma līguma izpildē netiks izmantotas Krievijas Federācijas un Baltkrievijas Republikas izcelsmes preces un pakalpojumi.

4. Tehniskā piedāvājuma dokumenti un prasības: 
Pretendenta tehniskais piedāvājums jāsagatavo atbilstoši tehniskā piedāvājuma veidlapai elektroniskā dokumenta veidā, ar standarta biroja programmatūras rīkiem nolasāmā formātā. 
Tehniskajā piedāvājumā jābūt skaidri un nepārprotami definētiem piedāvātajiem pakalpojumiem, norādot Tehniskās specifikācijas prasību, prasības kārtas numuru no Tehniskās specifikācijas un prasības izpildes piedāvājuma detalizētu aprakstu.
Pretendentam jāiesniedz testējamā materiāla savākšanas komplekta paraugs atbilstoši Tehniskajai specifikācijai (testējamā materiāla savākšanas komplekta paraugi iesniedzami personīgi vai pa pastu).
Pretendentam jāiesniedz informācija par automātiskā analizatora modeli, ar kuru ir savietojams norādītais testējamā materiāla savākšanas komplekta paraugs, un automātiskā analizatora ražotāja tehniskā informācija, kurā ir norādītas iespējamās testēšanas robežvērtības. 
Pretendents iesniedz parakstītu apliecinājumu, ka pretendents nodrošinās pakalpojuma līguma izpildi, kurā netiks ietvertas Krievijas Federācijas un Baltkrievijas Republikas izcelsmes preces un pakalpojumi.
5. Finanšu piedāvājuma dokumenti un prasības: 
Finanšu piedāvājumu pretendents sagatavo elektroniskā dokumenta veidā, ar standarta biroja programmatūras rīkiem nolasāmā formātā, atbilstoši norādītajai finanšu piedāvājuma veidlapai.
Piedāvājuma cenā ir jāiekļauj nodokļi (izņemot PVN) un citas izmaksas, kuras rodas pretendentam, sniedzot pakalpojumu. Finanšu piedāvājumā cena jānorāda euro ar diviem cipariem aiz komata bez PVN. Ja pretendents nav norādījis precīzu ciparu skaitu aiz komata kā minēts iepriekš, tad iepirkuma komisija uzskata, ka nenorādītie cipari ir nulle, bet, ja piedāvājumā pretendents ir norādījis vairāk ciparu aiz komata nekā minēts iepriekš, tad iepirkuma komisija norādīto cenu apaļo līdz diviem cipariem aiz komata. Gadījumā, ja kādā no finanšu piedāvājuma izmaksu pozīcijām tiks ierakstīta “0.00” (nulle), piedāvājuma dokumentiem jāpievieno detalizēts paskaidrojums atbilstoši Publisko iepirkumu likuma (turpmāk – PIL) 53.pantam.
Pretendenta piedāvātās cenas tiks iekļautas pakalpojuma līgumā un tās nevar tikt paaugstinātas pakalpojuma līguma darbības laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, šo procesu radītās sekas pretendentam ir jāprognozē un jāaprēķina, sagatavojot finanšu piedāvājumu.
Pasūtītājam ir tiesības nepasūtīt visus Tehniskajā specifikācijā minētos pakalpojumus noslēgtā pakalpojuma līguma un iesniegtā finanšu piedāvājuma apjomā.

6. Pretendentu izslēgšanas noteikumi
Iepirkuma komisija pretendentu izslēgšanu no turpmākās dalības Iepirkumā veic saskaņā ar Publisko iepirkumu likuma (turpmāk – PIL) 42. panta  noteikumiem.
Iepirkuma komisija izslēdz pretendentu no dalības Iepirkumā jebkurā no PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktos noteiktajiem izslēgšanas gadījumiem. PIL 42. panta otrajā daļā minēto izslēgšanas gadījumu pārbaudi veic arī uz jebkuru no PIL 42. panta trešās daļas 1., 2. un 3. punktā minētajām personām.
Iepirkuma komisija pretendentu izslēgšanu no turpmākās dalības Iepirkumā veic saskaņā ar Padomes Regulu (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā (turpmāk - Regula 2022/576). (https://eur-lex.europa.eu/legal-content/LV/ALL/?uri=CELEX:32022R0576)  
Iepirkuma komisija izslēdz pretendentu no dalības Iepirkumā jebkurā no Regulas 2022/576 5. k panta 1. punktā noteiktajiem gadījumiem, tostarp, ja kāds no pretendenta piedāvātajiem speciālistiem vai apakšuzņēmējiem atbilst 5. k panta 1.punkta (a), (b) vai (c) apakšpunktā minētajiem gadījumiem. 



1. pielikums

TEHNISKĀ SPECIFIKĀCIJA

1. Vispārēja informācija

Kolorektālais jeb resnās un taisnās zarnas vēzis (turpmāk tekstā – KRV) ir otra biežākā onkoloģiskā saslimšana Latvijā. No 2009. gada Latvijā ir ieviests KRV skrīnings jeb profilaktiskā pārbaude, kas atbilstoši Eiropas KRV skrīninga kvalitātes vadlīnijās[footnoteRef:2] (turpmāk tekstā – Vadlīnijas) noteiktajai minimālajai populācijas aptverei - 45% ir uzskatāms par nepietiekamu. To apliecina šobrīd sasniegtā aptvere – 2025. gadā tikai 28,0% no mērķa grupas[footnoteRef:3] ir izmantojuši iespēju un veikuši valsts apmaksāto KRV skrīningu, vēršoties sava ģimenes ārsta praksē. KRV skrīninga testēšana tiek organizēta atbilstoši normatīvajos aktos noteiktajiem testēšanas intervāliem. [2:  European Commission. European guidelines for quality assurance in colorectal cancer screening and diagnosis, ed. N Segnan, J Patnick, and L von Karsa. 2010: Luxembourg: Publications Office of the European Union.]  [3:  No 2014. gada zarnu vēža skrīninga mērķa grupa ir sievietes un vīrieši vecumā no 50 līdz 74 gadiem, kuri ir reģistrēti Latvijas Republikas teritorijā
] 

Vadlīnijas rekomendē skrīninga programmās visās Eiropas Savienības (turpmāk tekstā – ES) dalībvalstīs izvēlēties laboratorijā veicamus imunoloģiskos testus slēpto asiņu noteikšanai fēcēs ar maināmu pozitīva rezultāta robežvērtību (turpmāk tekstā – FIT). Šādu testu izmantošana ļauj noteikt konkrētajam reģionam piemērotāko vērtību. Ar šādu testu var sasniegt lielāku atsaucību iedzīvotāju vidū, jo testu veic tikai vienu reizi un nav nepieciešams ievērot diētu. Testu veikšanai jāizmanto viena laboratorija, kas nodrošina skrīninga testēšanas kvalitāti, tādējādi paaugstinot ekonomisko efektivitāti.

2. Iepirkuma mērķis

Iepirkuma mērķis ir nodrošināt Ministru Kabineta 2018. gada 28. augusta noteikumos Nr. 555 “Veselības aprūpes pakalpojumu organizēšanas un samaksas kārtība” noteiktos zarnu (kolorektālā) vēža skrīninga izmeklējumus, t. sk. to pieejamību, kvalitāti un pakalpojuma nepārtrauktību. Veicot iepirkumu, plānots:
1. veicināt KRV skrīninga atsaucību;
2. nodrošināt KRV skrīninga testēšanas kvalitāti, izmantojot testu veikšanai vienu laboratoriju;
3. nodrošināt vienotu (izmantojot konkrēti piedāvājumā norādīto automātisko analizatoru un tam saderīgos KRV testa komplektus) testēšanas kārtību. 

3. Veicamo uzdevumu apraksts un prasības

[bookmark: _Hlk158884861]Pakalpojums sastāv no:
Testējamā materiāla savākšanas komplekta (turpmāk – Komplekts), kurā ietilpst: 
1.1. Testējamā materiāla konteineris, kas paredzēts slēpta asiņu piejaukuma noteikšanai fēcēs ar kvantitatīvo laboratorisko imūnķīmisko metodi ar pielāgojamo diagnostisko vērtību, ar derīguma termiņu ne mazāk par 6 (sešiem) mēnešiem piegādes brīdī  Dienesta noteiktajās ārstniecības iestādēs. Testējamā materiāla konteinerim jābūt savietojamam ar testēšanas iekārtu, konteinerim jābūt ar slēdzamu vāciņu, ar irbulīti materiāla savākšanai, ar konservantu materiāla uzglabāšanai, ar CE sertifikātu. 
1.2. Testējamā parauga savākšanas materiāls, kas uzliekams uz tualetes poda malām testējamā parauga iegūšanai. Savākšanas materiālam jābūt noskalojamam klozetpodā, nenosprostojot to.
1.3. Informatīvs materiāls uz 1 (vienas) baltas, A4 izmēra lapas (biezums - 80g/m2, svars ~ 5 g), kas apdrukāts no abām pusēm. Uz vienas lapas puses melnbaltā drukā ir kolorektālā vēža skrīninga izmeklējumi ar laboratorijas imūnķīmijas metodi ar pielāgojamu diagnostisko robežvērtību (FIT) un loģistikas pakalpojumu sniedzēja (turpmāk – Izpildītājs) sagatavota testējamā materiāla iegūšanas pamācība ar paskaidrojošiem attēliem, kas saskaņota ar Dienestu. Prasības testējamā materiāla iegūšanas pamācības izstrādei ir norādītas Tehniskās specifikācijas 1.4. apakšpunktā. Uz otras lapas puses krāsainā drukā ir sagatavotā informācija atbilstoši Tehniskās specifikācijas 1.1. pielikumā pievienotajam Dienesta maketa paraugam. 
1.4. Prasības testējamā materiāla iegūšanas pamācības izstrādei:
1.4.1. Pamācībai jābūt sagatavotai elektroniski (A4 izmērs, “Microsoft Word” formātā), vienkāršā un saprotamā latviešu valodā;
1.4.2. Pamācībā ir jābūt ietvertai:
1.4.2.1. secīgai informācijai par sagatavošanos, materiāla savākšanu un brīdinājumiem (piemēram: ierobežojumi uzturā un alkohola lietošanā; par konteinera uzglabāšanu sausā, bērniem nepieejamā vietā; par to, kādos gadījumos testu nedrīkst veikt; u. c.) un veicamajām darbībām sekmīgai materiāla savākšanai (piemēram: ieteicamais materiāla savākšanas laiks un vieta; par testējamā materiāla savākšanas nosacījumiem; par konteinera lietošanu; u. c.). Informācija nedrīkst būt pretrunā ar ražotāja lietošanas instrukciju;
1.4.2.2. informācijai, kura iedzīvotājam jānorāda uz konteinera, kurā ievietots testa materiāls;
1.4.2.3. informācijai, kura iedzīvotājam jānorāda uz nosūtījuma (piemēram: pacienta vārds un uzvārds; pacienta tālrunis vai e-pasta adrese (pēc izvēles); parauga savākšanas datums, laiks u. c.);
1.4.2.4. informācijai par konteinera uzglabāšanu un nodošanas laiku ārstniecības iestādē vai Komplektu nodošanas vietā; 
1.4.2.5. informācijai par ārstniecības iestādēm vai laboratorijām, kurās iespējams nodot konteineri ar savākto materiālu, un to kontaktinformācijai.
1.4.3. Sadaļas “3. Veicamo uzdevumu apraksts un prasības” 1.3. apakšpunktā minēto informatīvo materiālu Izpildītājs elektroniski nosūta Dienestam saskaņošanai ne vēlāk kā 5 (piecu) darbdienu laikā pēc pakalpojuma līguma noslēgšanas.
1.5. Slēgts iepakojums ar Dienesta logotipu. Iepakojums ir iepriekš jāsaskaņo ar Dienestu.
1.6. Nosūtījums zarnu vēža skrīninga izmeklējumam A5 izmērā, kur uz vienas lapas puses Izpildītājs attēlo Dienesta logotipu un ir iespējams norādīt ārstniecības iestādi un ārstu, kurš ir nosūtījis izmeklējuma veikšanai, kā arī datus par pacientu (vārdu, uzvārdu, personas kodu / identifikatoru, tālruni vai e-pasta adresi, parauga savākšanas datumu un laiku). Uz otras lapas puses Izpildītājs norāda informāciju par ārstniecības iestādēm vai laboratorijām, kur iespējams nodot konteineri ar savākto materiālu, un to kontaktinformāciju.
1.7. Izpildītājs nodrošina konteinera un nosūtījuma identifikāciju, norādot informāciju par Atklāta konkursa rezultātā noslēgto pakalpojuma līgumu, ierakstot nosūtījumā līguma numuru. 
2. Komplektu piegāde Dienesta noteiktām ārstniecības iestādēm.
2.1. Izpildītājs piegādā Komplektus Dienesta noteiktām ārstniecības iestādēm visā Latvijas Republikas teritorijā, kas ir noslēgušas līgumu ar Dienestu par veselības aprūpes pakalpojumu sniegšanu. 
2.2. Izpildītājs piegādā Komplektus Dienesta noteiktām ārstniecības iestādēm pēc pieprasījuma, bet ne biežāk kā 1 (vienu) reizi 2 (divās) nedēļās un ne vairāk kā 20% no mērķa grupā reģistrēto pacientu skaita  Dienesta noteiktā ārstniecības iestādē vienā piegādes reizē;
2.3. Izpildītājs vienojas ar Dienesta noteiktām ārstniecības iestādēm par saziņas veidu, kādā ārstniecības iestāde veic pasūtījumu no Izpildītāja Komplektu piegādāšanai, kā arī par veidu, kādā Izpildītājs paziņo  ārstniecības iestādei Komplektu piegādes datumu un laiku;
2.4 Izpildītājs, atbilstoši Dienesta sniegtajiem datiem par reģistrēto pacientu skaitu sadalījumā pa Dienesta noteiktām ārstniecības iestādēm, vienu reizi 6 mēnešos izvērtē veiktos Komplektu pasūtījumus un telefoniski sazinās ar tām Dienesta noteiktām ārstniecības iestādēm, kas nav veikušas Komplektu pasūtījumu iepriekšējo 6 mēnešu periodā, piedāvājot piegādāt Komplektus.

3. Komplektu transportēšana no Dienesta noteiktām ārstniecības iestādēm uz laboratoriju.
3.1. Izpildītājs nodrošina Komplektu transportēšanu no Dienesta noteiktām ārstniecības iestādēm un Komplektu nodošanas vietām uz laboratoriju, ja nodotajā Komplektā ir konteineris ar testējamo materiālu un uz nosūtījuma ir norādīts pacienta rezultātu saņemšanas veids un aizpildīta Izpildītājam nepieciešamā informācija;
3.2. Dienesta noteiktām ārstniecības iestādēm nodotos Komplektus Izpildītājs saņem transportēšanai uz laboratoriju ne retāk kā 1 (vienu) reizi nedēļā, iepriekš saskaņojot Komplektu saņemšanas laiku ar  ārstniecības iestādi;
3.3. Pēc Dienesta pieprasījuma Izpildītājs sniedz informāciju par Komplektu nodošanas vietām. 

4. Nodotā parauga izmeklēšana.
4.1. Izpildītājs nodrošina nodotā materiāla slēpto asiņu piejaukuma kvantitatīvu noteikšanu fēcēs ar laboratorisko imūnķīmisko metodi automātiskā analizatorā ar pielāgojamu diagnostisku vērtību. Par pozitīvu FIT rezultātu uzskatāms ≥ 75 ng/ml bufera. Dienestam ir tiesības mainīt noteikto testa robežvērtību, par to iepriekš informējot Izpildītāju.
4.2. Izpildītājs saskaņā ar pakalpojuma līgumu veic laboratoriskos izmeklējumus valsts organizētā KRV skrīninga ietvaros atbilstoši normatīvajos aktos noteiktajiem testēšanas intervāliem, un tā pienākums ir nodrošināt ambulatorā pacienta talona aizpildīšanu un informācijas ievadīšanu par veiktā KRV skrīninga izmeklējuma rezultātiem veselības aprūpes pakalpojumu apmaksas norēķinu sistēmā “Vadības informācijas sistēma”.

5. Skrīningtestēšanas FIT izmeklējumu rezultātu paziņošana.
5.1. Izpildītājs nodrošina FIT izmeklējuma rezultāta paziņošanu pacientam un ārstam nosūtītājam ne vēlāk kā 3 (trīs) darbdienu laikā (pirmā darbdiena ir nākamā darbdiena) pēc Komplekta saņemšanas brīža.
5.2. Izpildītājs nodrošina, ka pacients var saņemt FIT izmeklējuma rezultātu laboratorijā;
5.3. Izpildītājs vienojas ar Dienesta noteikto ārstniecības iestādi  par saziņas veidu, kādā ārstniecības iestāde  saņem FIT izmeklējumu rezultātus; 
5.4. Pozitīva FIT izmeklējuma rezultāta gadījumā Izpildītājs nodrošina, ka pacients tiek informēts par izmeklējuma rezultātu un tālāko izmeklējumu nepieciešamību, nosūtot informāciju uz norādīto elektroniskā pasta adresi vai SMS veidā uz norādīto mobilā telefona numuru, iepriekš ziņojuma tekstu saskaņojot ar Dienestu;
5.5. Izpildītājs nodrošina izmeklējumu rezultātu ievietošanu veselības aprūpes digitālajā vietnē E-veselība laboratorijas izmeklējumu sadaļā atbilstoši 2014.gada 11.marta Ministru kabineta noteikumu Nr. 134 “Noteikumi par vienoto veselības nozares elektronisko informācijas sistēmu” prasībām;
5.6. Izpildītājam jāsniedz informācija par izmeklējumu rezultātu robežvērtību sadalījumu, ja Dienests šādus datus ir pieprasījis.

6. Pakalpojuma apjoms.
6.1. Prognozējamais (indikatīvais) kopējais piegādājamo Komplektu skaits 24 (divdesmit četru) kalendāro mēnešu periodā ir   246 494  gab.;
6.2. Vidējais piegādājamo Komplektu skaits vienā mēnesī   10 270 gab.;
6.3. Prognozējamais (indikatīvais) izmeklējumu skaits 24 (divdesmit četru) kalendāro mēnešu periodā ir  184 870, kas ir vidēji  7702  mēnesī. 
6.4. Aprēķini veikti, balstoties uz 2025. gada atsaucības datiem, kā arī ņemot vērā, ka 25% pacientu, kuriem testa Komplekti ir izsniegti,  izmeklējumu neveic.
 
7. Izpildītājs 1 (vienu) reizi mēnesī līdz nākamā mēneša 5. (piektajam) datumam elektroniski nosūta Dienestam atskaiti par iepriekšējā mēnesī piegādāto Komplektu skaitu  atbilstoši zemāk norādītajai tabulai:

	Nr.p.k.
	Ārstniecības iestādes kods
	Ārstniecības iestādes nosaukums
	Ārstniecības personas  vārds, uzvārds
	Ārstniecības personas identifikators
	Piegādāto FIT Komplektu skaits
	Piegādāto FIT Komplektu derīguma termiņš

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	



8. Tehniskajā specifikācijā norādītie daudzumi ir indikatīvi un nepieciešamības gadījumā var tikt mainīti atbilstoši faktiskajai nepieciešamībai, grozījumiem normatīvajos aktos vai atbilstoši budžeta līdzekļu apjomam.
9. Informatīvā materiāla, nosūtījuma un aploksnes apdrukas teksts, iepriekš vienojoties ar Izpildītāju, var tikt mainīts atbilstoši faktiskajai nepieciešamībai vai grozījumiem normatīvajos aktos, nepārsniedzot vienas A4 izmēra lapas apjomu. Izpildītājs nodrošina saskaņoto informatīvā materiāla izmaiņu ieviešanu 1 (viena) mēneša laikā.
10. Atbilstoši Tehniskās specifikācijas prasībām:
10.1. Izpildītājs nodrošina:
10.1.1. Komplektu sagatavošanu un transportēšanu Dienesta noteiktām ārstniecības iestādēm, ar kurām Dienestam ir noslēgts līgums par veselības aprūpes pakalpojumu sniegšanu visā Latvijas Republikas teritorijā, pēc pieprasījuma, atbilstoši Tehniskajai specifikācijai;
10.1.2. nodoto Komplektu transportēšanu no Dienesta noteiktām ārstniecības iestādēm, ar kurām Dienestam ir noslēgts līgums par veselības aprūpes pakalpojumu sniegšanu, vai ar Dienestu saskaņotajām citām Komplektu nodošanas vietām uz laboratoriju, tajā skaitā 9 (deviņus) mēnešus pēc līguma darbības termiņa beigām, nodrošinot līguma ietvaros izsniegto testu savākšanu;
10.1.3. FIT izmeklējumu veikšanu atbilstoši normatīvajos aktos noteiktajiem testēšanas intervāliem, tajā skaitā 9 (deviņus) mēnešus pēc Līguma darbības termiņa beigām nodrošinot līguma ietvaros izsniegto testu apstrādi;
10.1.4. FIT izmeklējumu rezultāta paziņošanu pacientam un ārstam nosūtītājam ne vēlāk kā 3 (trīs) darbdienu laikā no datuma, kad Komplekts nogādāts no Dienesta noteiktajām ārstniecības iestādēm  vai citām Komplektu nodošanas vietām uz laboratoriju;
10.1.5. ambulatorā pacienta talona aizpildīšanu un informācijas ievadīšanu par veiktā KRV skrīninga izmeklējuma rezultātiem veselības aprūpes pakalpojumu apmaksas norēķinu sistēmā “Vadības informācijas sistēma”; 
10.1.6. izmeklējumu rezultātu ievietošanu veselības aprūpes digitālajā vietnē E-veselība laboratorijas izmeklējumu sadaļā atbilstoši 2014.gada 11.marta Ministru kabineta noteikumu Nr. 134 “Noteikumi par vienoto veselības nozares elektronisko informācijas sistēmu” prasībām;
10.1.7. atskaites iesniegšanu Dienestā par iepriekšējā mēnesī piegādāto Komplektu skaitu;
10.2. Dienests 2 reizes gadā nodrošina Izpildītājam informāciju par mērķa grupas pacientu skaitu Dienesta noteiktajās ārstniecības iestādēs, ar kurām Dienestam ir noslēgts līgums par veselības aprūpes pakalpojumu sniegšanu.
 













1.1. pielikums
Maketa dizaina paraugs (paraugam ir tikai ilustratīva nozīme)
[image: ]

2.pielikums

PAREDZAMAIS FINANŠU PIEDĀVĀJUMS (veidlapa)

Komisija lūdz ieinteresēto piegādātāju aizpildīt finanšu piedāvājuma tabulu norādot, paredzamo vienas vienības un kopējo cenu EUR bez PVN.

	Nosaukums
	Vienas vienības cena EUR bez PVN
	Kopējais indikatīvais testējamā materiāla savākšanas komplektu skaits
	Kopējā cena EUR bez PVN
	Kopējā cena EUR ar PVN
	PVN likme (%)

	Testējamā materiāla savākšanas komplekta cena ar piegādi Dienesta noteiktām ārstniecības iestādēm
	
	 
246 494
	
	
	

	Komplektu transportēšana no Dienesta noteiktām ārstniecības iestādēm un citām Komplektu nodošanas vietām uz laboratoriju, nodotā parauga izmeklēšana un skrīningtestēšanas FIT izmeklējumu rezultātu paziņošana
	
	
184 870 
	
	
	

	Summa EUR kopā 
	
	
	
	
	



Kopējā piedāvātā cena ___________________ (summa vārdiem) euro bez pievienotās vērtības nodokļa.

Kopējā piedāvātā cena ___________________ (summa vārdiem) euro ar pievienotās vērtības nodokli.

Piedāvājuma cenā, kas noteikta šajā finanšu piedāvājumā, ir iekļauti visi izdevumi un iekļautas visas izmaksas, atlaides, nodokļi (izņemot pievienotās vērtības nodokli) un nodevas, kas nepieciešami, veicot savlaicīgu un kvalitatīvu pakalpojumu sniegšanu, kā arī nepieciešamo dokumentu nodevumu sagatavošanai.

Paredzamā finanšu piedāvājuma aizpildīšana un iesniegšana neuzliek pretendentam nekādas finanšu saistības, un tiks izmantota vienīgi priekšizpētes veikšanai atklātā konkursā “Kolorektālā vēža skrīninga izmeklējumi ar laboratorijas imūnķīmijas metodi ar pielāgojamu diagnostisko robežvērtību (FIT) un loģistikas pakalpojumi”, identifikācijas Nr. VM NVD 2026/18, ietvaros.

